เดินแถวหน้าเกษตร เจอร้านนี้แบบไม่ได้ตั้งใจ เลยลองซะหน่อย เป็นร้านอาหารญี่ปุ่น เน้นซูชิ ตั้งแต่คำละ 11-69 ฿ และยังมีข้าวหน้าต่างๆ และของกินเล่นสไตล์ญี่ปุ่นด้วย วัตถุดิบใช้ได้ ของสด คุ้มราคา บอกเลอว่าเกินความคาดหมาย ไว้จะไปกินอีก ????????????

*แซลมอนซาชิมิ 99฿
แซลมอนสดดีงาม ไม่เละ มันอร่อยมาก 

*Salmon aburi set 55฿
ใครชอบแซลมอนเผาไฟ สั่งเลย set นี้ 3 ชิ้น 3 ซอส กินเพลิน ไม่เบื่อ ถ้าเข้าใจไม่ผิด น่าจะมี เทริยากิ ไซเกียวแล้วก็ มิโซะซอส ราดมาบนชิ้นปลา ส่วนตัวชอบชิ้นที่เป็นซอสไซเกียว หอมๆดี ส่วนปลาเบิร์นสุกกำลังดี ไม่แห้งไป

*ซูชิแซลมอนซอสมิโซะ 19฿
อันนี้ก็เด็ด ชอบซอสมิโซะไม่เหมือนที่อิ่น มีรสเผ็ดๆ หวานๆ ผสมด้วย กินกับแซลมอน อร่อยมาก

*แซลมอนซูชิ 17฿
ปลาสด มีมันแทรก ข้าวก็ขนาดพอดีไม่เล็กใหญ่เกินไป ข้าวไม่เละ

*ทาโกะยากิ 49฿
จานนี้อร่อยเกินคาด เสิร์ฟมาร้อนๆ เลย ชอบที่ความกรอบนอกนุ่มใน ไม่เละ ซอสที่ราดมาก็หวานมันพอดี ข้างในมีชิ้นปลาหมึกเคี้ยวกรึบ

*ข้าวหน้าหมูย่าง 89฿
ที่สั่งมาดีหมด มาสะดุดจานนี้ ไม่ปลื้มๆ หมูที่ใช้เป็นเบคอนมันเยอะ ข้าวแฉะ ที่ไม่โอเลยคือกลิ่น น่าจะเป็นกลิ่นแก๊สที่เบิร์นหมู คือกลิ่นแรงมากกก กลบกลิ่นทุกสิ่งอย่าง 

ที่ชอบอีกอย่างคือ โชยุของที่นี่ มีให้เลือกแบบเค็มมาก เค็มน้อยด้วย